CELEX: C2004/300/43
Language: el
Date: 2004-12-04 00:00:00
Title: Απόφαση του Δικαστηρίου (τρίτο τμήμα), της 14ης Οκτωβρίου 2004, Στην υπόθεση C-275/03: Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (Παράβαση κράτους μέλους — Οδηγία 89/665/EΟK — Διαδικασίες προσφυγής στον τομέα της σύναψης συμβάσεων κρατικών προμηθειών και δημοσίων έργων — Ελλιπής μεταφορά στην εσωτερική έννομη τάξη)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/21
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 14ης Οκτωβρίου 2004
   Στην υπόθεση C-275/03: Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (1)
   
   (Παράβαση κράτους μέλους - Οδηγία 89/665/EΟK - Διαδικασίες προσφυγής στον τομέα της σύναψης συμβάσεων κρατικών προμηθειών και δημοσίων έργων - Ελλιπής μεταφορά στην εσωτερική έννομη τάξη)
   (2004/C 300/43)
   Γλώσσα διαδικασίας: η πορτογαλική
   Στην υπόθεση C-275/03, με αντικείμενο προσφυγή λόγω παραβάσεως ασκηθείσα, δυνάμει του άρθρου 226 ΕΚ, στις 25 Ιουνίου 2003, Επιτροπή των Ευρωπαϊκών Κοινοτήτων (εκπροσωπουμένη από τους A. Caeiros και K. Wiedner) κατά Πορτογαλικής Δημοκρατίας (εκπροσωπουμένης από τον L. Fernandes και την C. Gagliardi Graça), το Δικαστήριο (τρίτο τμήμα), συγκείμενο από τους A. Rosas, πρόεδρο του τμήματος, A. Borg Barthet, J.-P. Puissochet (εισηγητή), S. von Bahr και U. Lõhmus, δικαστές, γενική εισαγγελέας: C. Stix-Hackl, γραμματέας: R. Grass, εξέδωσε στις 14 Οκτωβρίου 2004 απόφαση με το εξής διατακτικό:
   
               1)
            
            
               Η Πορτογαλική Δημοκρατία, παραλείποντας να καταργήσει το νομοθετικό διάταγμα 48 051 της 21ης Νοεμβρίου 1967, το οποίο εξαρτά από την απόδειξη αμέλειας ή δόλου την καταβολή αποζημιώσεως στα πρόσωπα που έχουν υποστεί βλάβη από παράβαση του κοινοτικού δικαίου περί δημοσίων συμβάσεων ή των εθνικών κανόνων που μεταφέρουν το δίκαιο αυτό στην εθνική έννομη τάξη, παρέβη τις υποχρεώσεις που υπέχει από τα άρθρα 1, παράγραφος 1, και 2, παράγραφος 1, στοιχείο γ), της οδηγίας 89/665/ΕΟΚ του Συμβουλίου, της 21ης Δεκεμβρίου 1989 για το συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων.
            
         
               2)
            
            
               Καταδικάζει την Πορτογαλική Δημοκρατία στα δικαστικά έξοδα.
            
         
      (1)  ΕΕ C 213 της 6.9.2003.